**Tájékoztatás a 2021/2022 – es óvodai nevelési évre történő beiratkozásról!**

Dr. Prof. Kásler Miklós emberi erőforrások minisztere a kialakult járványügyi helyzetre való tekintettel a 19/2021.(III.10.) EMMI határoztában tette közzé a 2021/2022–es nevelési év óvodai felvételére vonatkozó előírásokat. Ennek értelmében a Boldog Brenner János Óvoda szombathelyi székhelyén Hollán Ernő utca 8. és a Bem József utca 9/a. telephelyén induló kis csoportokba, valamint a Bozsoki Tagóvodánk és a Nardai Horvát Nemzetiségi Tagóvodánk vegyes csoportjaiba a **beiratkozás:**

 **2021. április 20 – 23-ig a beiratkozási dokumentumok elektronikus úton való elküldésével történik.**

**Beiratkozás dokumentumai:**

* Jelentkezési lap (az óvoda honlapjáról letölthető)
* A gyermek születési anyakönyvi kivonata
* A gyermek lakcímkártyája
* A gyermek TAJ kártyája
* A szülők személyi igazolványa és lakcímkártyája
* Plébánosi ajánlás (atyák is tudják küldeni elektronikus úton), akitől még nem érkezett meg.
* Lehetőség szerint a gyermek keresztlevele vagy keresztelési emléklapja (amennyiben az van odahaza)

A dokumentumokat kérjük beszkennelni vagy lefényképezni, és pdf vagy jpg fájlban szíveskedjenek elküldeni a **brennerovoda@martinus.hu**címre.

Az óvoda honlapja: [http://brennerovoda.martinus.hu](https://brennerovoda.martinus.hu)

Kérem, hogy a dokumentumok megküldésével egyidejűleg **írják meg email címüket** (valamelyik dokumentum mellé), hogy értesíteni tudjam a felvett gyermekek szüleit a felvételről és annak az óvodának a nevét, amelyikbe körzetileg gyermekük tartozna, mert ebben a különleges eljárásrendben azoknak a gyermekeknek az esetében, akiket fel tudok venni, nekem lesz értesítési kötelezettségem a körzeti önkormányzati óvoda vezetője felé.

**A szülőket, gondviselőket elektronikus úton értesítem 2020. április 30-ig** gyermekük felvételéről.

A nevelési-oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendelet 20 §. (1 c) bekezdése alapján, postai úton is megküldöm a járványügyi helyzet lehetőségeitől függően a hivatalos határozatot. (Ameddig erre lehetőség nyílik, elektronikus úton továbbítom.)

Tisztelettel és köszönettel: Pintérné László Ildikó

(óvodavezető)

**+ 3630 4145528**

Szombathely, 2021. március 24.